Võitlus (1927)

Võitlus oli aastal 1927–1928 ilmunud Eesti ajakiri, Ülemaalise Töölisnoorsoo Ühingu häälekandja.

Ajakiri ilmus kord kuus: detsembris 1927 üks number ja jaanuaris 1928 teine. Trükiti o.-ü. Vaba Maa trükikojas Tallinnas. Vastutav toimetaja oli Ferdinand Lind. Kuna ajakirja esimeses numbris oli kutsutud üles Eestis maksva põhiseadusliku riigikorra vägivaldsele kukutamisele, mõisteti vastutavale toimetajale 3. detsembril 1928 üks kuu kindlusvangistust. Aresti alla pandud kuukirja Võitlus nr. 1 eksemplarid konfiskeeriti ja hävitati.

Kategooria:Eesti endised ajakirjad